**EELNÕU 2022/144**

 **KOMISJONID:**

|  |  |
| --- | --- |
| eelarve- ja arengukomisjon | JK |
| hariduskomisjon |  |
| kultuuri- ja spordikomisjon |  |
| majandus- ja keskkonnakomisjon | X |
| revisjonikomisjon |  |
| sotsiaalkomisjon |  |

**VILJANDI LINNAVOLIKOGU**

OTSUS

### 26. jaanuar 2023 nr

Hoonestusõigusega koormatud

kinnistu Mooni tn 3 võõrandamine

Viljandi Linnavolikogu 30.05.2012 määrusega nr 118 kinnitatud “Viljandi linnavara valitsemise korra” § 20 lõike 1 punkti 1a, § 22 lõike 1 punkti 5 ja § 24 lõike 2 punkti 1 alusel ja võttes arvesse, et Viljandi Linnavalitsuse projektide ja järelevalve teenistuse juhi Hans Priksi poolt 08.12.2016 koostatud üksikelamu ülevaatuse aktiga on kinnistu Mooni tn 3, Viljandi hoonestusõiguse tingimused loetud täidetuks, Viljandi Linnavolikogu

**o t s u s t a b:**

1. Võõrandada hoonestusõigusega koormatud kinnistu Mooni tn 3, Viljandi (katastritunnus 89705:001:0052, registriosa nr 3617939) koos selle oluliste koostisosade ja päraldistega ning kõigi õiguste ja kohustustega hoonestajatele Margit Ilvesele ja Aleksander Rebasele (Rebane).

2. Kinnistu võõrandamise hinnaks on 2360 eurot, mis tuleb hoonestajatel täielikult tasuda enne notariaalse müügilepingu allkirjastamist Viljandi Linnavalitsuse arvelduskontole EE021010302005455005 SEB Pank või EE342200221011977969 Swedbank.

3. Kõik kinnistu võõrandamisega seotud kulutused tasuvad ostjad.

4. Volitada linnapead või tema asendajat edasivolitamise õigusega sõlmima kinnistu müügilepingut. Selleks volitatakse teda esitama ja vastu võtma kõiki vajalikke avaldusi ja dokumente, Viljandi linna nimel lepingule alla kirjutama ja teostama kõike, mis on seotud nimetatud ülesande täitmisega.

5. Tehingu toimumise aeg tuleb kooskõlastada Viljandi Linnavalitsuse õigusteenistusega telefoninumbril 435 4733. Õigusteenistuse esindaja allkirjastab lepingu linnavalitsuse poolt.

6. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:

1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;

2) kaebuse Tartu Halduskohtule aadressil trthktartu.menetlus@kohus.ee või Kalevi tn 1, 51010 Tartu.

7. Otsus jõustub teatavakstegemisest.

(allkirjastatud digitaalselt)

## Helmen Kütt

linnavolikogu esimees

# Koostaja(d): Kristi Mikkor

**Esitatud:** 28.12.2022

**Esitaja:** Viljandi Linnavalitsus **Ettekandja:** Kalvi Märtin

**Lk arv:** 3

**Hääletamine:** nõudmisel

Seletuskiri

**Hoonestusõigusega koormatud kinnistu Mooni tn 3 võõrandamine**

Viljandi linnavara valitsemise korra § 20 lõike 1 punkt 1a sätestab, et linnavara võõrandamise otsustab volikogu, kui võõrandamise objektiks on kinnisvara. Sama korra § 22 lõike 1 punkt 5 ütleb, et linnavara võib võõrandada otsustuskorras hoonestajale, kes on täitnud hoonestusõiguse seadmise lepingus ettenähtud kohustused. § 24 lõike 2 punkt 1 järgi on linnavara võõrandamisel hoonestajale § 22 lõike 1 punktis 5 kirjeldatud viisil elamumaa võõrandamisel müügihinnaks hetkel kehtiv maa maksustamishind, milleks Mooni tn 3 puhul on 2360 eurot. Kinnistu pindala on 1228 m2.

Viljandi Linnavalitsuse projektide ja järelevalve teenistuse juhi Hans Priksi poolt 08.12.2016 koostatud üksikelamu ülevaatuse aktiga saab Mooni tn 3 hoonestusõiguse tingimused lugeda täidetuks. Hoonele on antud 29.01.2020 kasutusluba nr 2012371/02020.

Hoonestajad Margit Ilves ja Aleksander Rebane on saatnud Viljandi Linnavalitsusele 08.12.2022 avalduse nr 4-6/22/4784 kinnistu omandamiseks.

Otsusega antakse hoonestajale nõusolek linnale kuuluva ning hoonestaja kasuks hoonestusõigusega koormatud kinnistu väljaostmiseks hinnaga 2360 eurot.

(allkirjastatud digitaalselt)

Kristi Mikkor

haldusameti spetsialist